Redacția StartupCafe.ro
Compania americană Apple a lansat marți seară noua versiune de iOS, 17.4, și a introdus și modificările impuse de noua legislație europeană.
Cea mai nouă versiune a sistemului de operare folosit de smartphone-urile Apple face loc magazinelor terţe de aplicaţii, care pot constitui alternative la App Store, potrivit News.ro.
Unul dintre primele magazine alternative, numit Mobinvention, urmează să fi lansat pe 7 martie. Setapp va fi lansat în aprilie, și de asemenea, pe iPhone va ajunge şi Epic Games Store.
Noua versiune de iOS permite utilizatorilor să folosească şi alte motoare de randare web decât Webkit, dezvoltat de Apple.
Cu aceeaşi ocazie, Apple lansează API-urile prin care dezvoltatorii terţi vor putea accesa conexiunea NFC a telefoanelor pentru a face plăţi wireless.
Dincolo de schimbările care vizează doar Uniunea Europeană, există şi câteva noutăţi globale. Aplicaţia Podcasts generează acum automat transcrieri, care pot ajuta utilizatorii să caute după anumite referinţe din podcast-uri. Alte noutăţi sunt protocolul de criptare PQ3 pentru iMessage, care va proteja împotriva viitoarelor atacuri de cuantum computing şi abilitatea Siri de a citi mesajele primite de utilizatori în câteva limbi de circulaţie internaţională.